CELEX: 62021TN0257
Language: hu
Date: 2021-05-14 00:00:00
Title: T-257/21. sz. ügy: 2021. május 14-én benyújtott kereset – Basaglia kontra Bizottság

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/32
            
         
      2021. május 14-én benyújtott kereset – Basaglia kontra Bizottság
      (T-257/21. sz. ügy)
      (2021/C 252/43)
      Az eljárás nyelve: olasz
      
         Felek
      
      
         Felperes: Giorgio Basaglia (Milano, Olaszország) (képviselők: G. Balossi, F. Fimmanò és G. Borriello, ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék kötelezze az Európai Bizottságot a Giorgio Basaglia által az alább részletezett okokból elszenvedett károk megtérítésére, szerződésen kívüli felelősség jogcímén, összességében nem kevesebb, mint 5 013 328,64 euró összegben:
      
         Jogalapok és fontosabb érvek
      
      Keresete alátámasztása érdekében a felperes egy jogalapra hivatkozik, és számszerűsíti az elszenvedett kárt.
      A jelen ügyben a szerződésen kívüli felelősségről a felperes a következő észrevételeket teszi:
      
                  —
               
               
                  2020. szeptember 23-i ítéletében (T-727/19. sz. ügy, Basaglia kontra Bizottság) a Törvényszék elrendelte az Európai Bizottság azon határozatának megsemmisítését, amely elutasította a felperes által benyújtott, a dokumentációhoz való hozzáférés iránti kérelmet;
               
            
                  —
               
               
                  ezen ítélet többek között megállapította a Bizottság azon magatartásának jogellenességét, amikor egyoldalúan korlátozta a felperes azon jogát, hogy hozzáférhessen a kért dokumentációhoz;
               
            
                  —
               
               
                  az említett jogellenes magatartásból nyilvánvaló kár származott, mind a felperes ellen folyamatban lévő büntetőeljárásokban, mind pedig a Corte dei Conti (számvevőszék) előtti, kincstár általi marasztalásban, mivel a felperesnek a három közül egyik eljárásban sem volt lehetősége teljes egészében kifejteni a védelmét, illetve
               
            
                  —
               
               
                  a jogellenes magatartás és a hivatkozott kár között nyilvánvaló okozati összefüggés van.